**Csörnyeföld Község Önkormányzata Képviselőtestületének**

**2/2015. (II. 16.) önkormányzati rendelete**

**az önkormányzat 2015. évi költségvetéséről**

Csörnyeföld Község Önkormányzata Képviselőtestülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés  f) pontjában meghatározott feladatkörében eljárva a következőket rendeli el:

**1. Alcím**

**Az önkormányzat bevételei és kiadásai**

**1. §** (1)A képviselő-testület az önkormányzat 2015. évi költségvetését:

**73.517 e Ft** bevétellel és **73.517 e** Ft kiadással , ezen belül

         **bevételeit:  67.660 e Ft**     költségvetési bevétellel

                           **5.857 e Ft**     finanszírozási bevétellel,

         **kiadásait:   73.517 e Ft**     költségvetési kiadással, ezen belül

                             26.358 e Ft     személyi juttatással,

                               4.345 e Ft     munkaadókat terhelő járulékok és szociális

                                                    hozzájárulási adóval,

                             27.659 e Ft     dologi kiadással

                               4.955  e Ft    ellátottak pénzbeli juttatásaival

                               5.896 e Ft     egyéb működési célú kiadásokkal,

                               2.366 e Ft     beruházási kiadásokkal

                             1.938 e Ft     általános tartalékkal

                                                    állapítja meg.

(2) A 2014. évi pénzmaradvány összege 5.857 e Ft, a 2015. évre tervezett működési tartalék összege 1.938 e Ft, a céltartalék összege 0 e Ft.

2. §. (1) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten az 1. melléklete alapján határozza meg a képviselő-testület.

(2) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok szerinti bontásban az 2.,3. mellékletek szerint állapítja meg.

 (3)  A működési és felhalmozási bevételek és kiadások előirányzatai mérlegszerű bemutatását önkormányzati szinten a 4. és a 5. melléklet részletezi.

3.§ (1) Az önkormányzat 2015. évi létszámkerete 22 fő.

      (2) A beruházásokat  a rendelet 6. melléklete tartalmazza.

4.§ (1) Az önkormányzat nem tervez olyan fejlesztési célt, amelynek megvalósításához a Magyarország gazdasági stabilitásáról szóló 2011. évi CXCIV. törvény (továbbiakban: Gst.) 3.§ (1) bekezdése szerinti adósságot keletkeztető ügylet megkötése válhat szükségessé.

(2) Az önkormányzat a Gst.3.§ (1) bekezdése szerinti adósságot keletkeztető ügyleteiből és kezességvállalásokból fennálló kötelezettséggel nem rendelkezik.

(3) Az önkormányzat többéves kihatással járó döntéseket nem tervez.

(4) Az önkormányzat közvetett támogatásokat nem tervez.

**2. Alcím**

**Az előirányzatok felhasználása**

5.§ (1) Az önkormányzat 2015. évi előirányzat felhasználási ütemtervét a rendelet 7. melléklete tartalmazza.

**3. Alcím**

**2015. évi költségvetés végrehajtásának szabályai**

6.§ (1) A polgármester köteles haladéktalanul tájékoztatni a képviselő-testületet, ha az önkormányzat 30 napon túli tartozásállományának mértéke eléri az éves eredeti előirányzatának 10 %-át és e tartozást egy hónap alatt nem képes 30 nap alá szorítani.

(2) Az (1) bekezdés szerinti esetben a polgármester kezdeményezi a képviselő-testületnél önkormányzati biztos kirendelését.

(3) Az önkormányzati biztost a jelölhető személyek, illetve szervezetek közül a képviselő-testület döntése alapján a polgármester bízza meg és ennek tényét a helyben szokásos módon teszi közzé.

7.§ A költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

8.§ A képviselő-testület a költségvetési rendelet módosításáról időközönként, de legalább a költségvetési szerv számára a költségvetési beszámoló megküldésének külön jogszabályban meghozott határidejéig 2015. december 31-i hatállyal dönt.

9.§(1) Ha év közben az Országgyűlés, a Kormány, illetve valamely költségvetési fejezet vagy elkülönített állami pénzalap az Önkormányzat számlájára pótelőirányzatot biztosít, arról a polgármester köteles a képviselő-testületet tájékoztatni. A képviselő-testület legalább félévenként - adott év június 30-i illetve december 31-i hatállyal dönt a költségvetési rendeletének pótelőirányzatok szerinti módosításáról.

(2) Az önkormányzat képviselő-testülete a jóváhagyott kiemelt előirányzatokon belül a részelőirányzatoktól előirányzat módosítás nélkül is eltérhet.

10.§ Az önkormányzati gazdálkodás során az év közben létrejött költségvetési többlet hasznosításának módja értékpapír vásárlás, illetve pénzintézeti lekötés.

11.§ (1)A Képviselő-testület felhatalmazza a polgármestert a költségvetési kiadásai kiemelt előirányzatai közötti átcsoportosításra.

(2) A Képviselő-testület felhatalmazása alapján történt előirányzat módosításokról és előirányzat átcsoportosításokról a polgármester a Képviselő-testületet a következő költségvetési rendeletmódosításkor tájékoztatja.

(3) A Képviselő-testület felhatalmazza a polgármestert az átadott és átvett pénzek tekintetében a megállapodások megkötésével.

**4. Alcím**

**Záró rendelkezések**

12.§ A rendelet a 2015. február 18. napján lép hatályba, de rendelkezéseit 2015. január 1. napjától alkalmazni kell.

                                 Simon Zoltán                           Dr. Ratkovics Ágnes

                               polgármester                                     jegyző